
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 844 

8 Οκτωβρίου 1997 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του Δήμου Ερμούπολης, νήσου Σύρου (Ν. Κυκλά¬ 
δων) . 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου του πρώην 
πτωχοκομείου Πατρών και του περιβάλλοντος αυ¬ 
τού χώρου και καθορισμός ειδικών όρων και περιορι¬ 
σμών δόμησης αυτού . 2 

Χαρακτηρισμός ως διατηρητέου του κτιρίου, που βρί¬ 
σκεται επί της οδού Ψαρρών αρ. 54, περιοχή Αγίου 
Παύλου του ρυμοτομικού σχεδίου Αθηνών και καθο¬ 
ρισμός ειδικών όρων και περιορισμών δόμησης αυ¬ 
τού . 3 


ΠΟ ΛΕΟΔΟ ΜΙΑ 

ΔΙΑΤΑΓΜΑΤΑ 

(1) 

Τροποποίηση του εγκεκριμένου ρυμοτομικού σχεδίου του 
Δήμου Ερμούπολης, νήσου Σύρου (Ν. Κυκλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 3 (παρ. 1) του Ν. 2242/ 
1994 «Πολεοδόμηση περιοχών δεύτερης κατοικίας σε 
Ζώνες Οικιστικού Ελέγχου, προστασία φυσικού και δομη¬ 
μένου περιβάλλοντος και άλλες διατάξεις» (Α 162). 

3. Τις διατάξεις του άρθρου 29Α του Ν. 1558/1985 


«Κυβέρνηση και Κυβερνητικά Όργανα» (Α 137) που προ¬ 
στέθηκε με το άρθρο 27 του Ν. 2081/1992 (Α' 154). 

4. Τις 140/1993, 203/1993 και 80/1997 γνωμοδοτή¬ 
σεις του Δημοτικού Συμβουλίου Ερμούπολης. 

5. Την 50/1996 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

6. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
Κρατικού Προϋπολογισμού και του οικείου Ό.Τ.Α. 

7. Τις 548/1996 και 297/1997 γνωμοδοτήσεις του 
Συμβουλίου της Επικράτειας με πρόταση του Υπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του οικισμού Ερμούπολης του Δήμου Ερμού¬ 
πολης, νήσου Σύρου (Ν. Κυκλάδων) που έχει χαρακτηρι- 
σθεί ως παραδοσιακός με το από 19.10.1978 Π.Δ/γμα (Δ’ 
594) και ειδικότερα στην περιοχή ΟΤΕ με τη μετατόπιση 
ρυμοτομικών - οικοδομικών γραμμών, όπως φαίνεται στο 
σχετικό πρωτότυπο διάγραμμα σε κλίμακα 1:1.000 που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 21475/1997 πράξη του και 
που αντίτυπό του οε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημο- 
σέυσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
απρόντος διατάγματος. 

Αθήνα, 5 Αυγούστου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡ/ΝΤΟΣ ΧΩΡ/ΞΙΑΣ & ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 

Αριθ. 27602/5722 (2) 

Χαρακτηρισμός ως διατηρητέου του κτιρίου του πρώην 

πτωχοκομείου Πατρών και του περιβάλλοντος αυτού 

χώρου και καθορισμός ειδικών όρων και περιορισμών 

δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 

1577/85 Γενικός Οικοδομικός Κανονισμός (Α' 210), όπως 
τροποποιήθηκαν με το άρθρο 1 (παρ. 1 και 2) του Ν. 1772/ 
1988 Τροποποίηση διατάξεων του Ν. 1577/85 «ΓΟΚ» και 
άλλες διατάξεις (Α' 91). 

2. Τις διατάξεις του άρθρου 29Α του Ν. 1558/1995 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154) και αντικαταστάθηκε με την παρ. 2α του άρθρου 1 
του Ν. 2469/1997 (Α' 38). 

3. Η υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και Υφυπουργού Περιβάλλοντος Χωρο¬ 
ταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Δ/νσεων και Τμημά¬ 
των του Υπουργείου Περιβάλλοντος Χωροταξίας και Δη¬ 
μοσίων Έργων πλην Γενικής Γραμματείας Δημοσίων Έρ¬ 
γων» (1126/Β716.12.96). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Το υπ’ αριθμ. 23/13.7.1994 πρακτικό της πρωτοβάθ¬ 
μιας ΕΠΑΕ του Νομού Αχαΐας. 

6. Την υπ' αριθμ. 31.3.1997 αιτιολογική έκθεση της 
Διέυθυνσης Πολεοδομικού Σχεδιασμού - Τμήμα Παραδο¬ 
σιακών Οικισμών. 

7. Το υπ’ αριθμ. 6842/1655/31.3.1997 έγγραφο της Δ/ 
νσης Πολεοδομικού Σχεδιασμού - Τμήμα Παραδοσιακών 
Οικισμών προς το Δήμο Πατρέων και το γεγονός ότι πέ¬ 
ρασε άπρακτα η προθεσμία του άρθρου 4 (παρ. 2) του Ν. 
1577/1985 (Α' 210), όπως τροποποιήθηκε με την παρ. 2 
του άρθρου 1 του Ν. 1772/1988 (Α' 91) χωρ'ις να περιέλθουν 
στην υπηρεσία τυχόν αντιρρήσεις των ενδιαφερομένων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο του πρώην 
πρωτοχοκομείου Πατρών «Απόστολος Ανδρέας» και ο πε- 
ριβάλλων αυτό χώρος, εκτός των δύο νεωτέρων κτισμάτων 


με στοιχεία Α και Β, που βρίσκεται εντός του ρυμοτομικού 
σχεδίου Πατρών της οδού Ακτής Δυμαίων 53, φερόμενο 
ως ιδιοκτησία Κων/λείου οίκου Ευγηρίας, όπως φαίνεται 
στο σχετικό πρωτότυπο διάγραμμα σε κλίμακα 1:1.000 
που θεωρήθηκε από τον Προϊστάμενο της Δ/νσης Τοπο- 
γραφικών Εφαρμογών με την 27602/1997 πράξη του και 
που αντίτυπό του σε φωτοσμίκρυνση δημοσιεύεται με τη 
παρούσα απόφαση. 

2. Διατηρητέο χαρακτηρίζεται το αρχικό εκάστοτε κτί¬ 
ριο όπως και οι εναρμονιζόμενες με αυτό μεταγενέστερες 
προσθήκες, όχι όμως και τα κάθε είδους υπάρχοντα προ- 
σκτίσματα που αλλοιώνουν τη μορφή του. Ο καθορισμός 
των προσκτισμάτων και οι επεμβάσεις που πρέπει να γί¬ 
νουν σ' αυτό πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αλλοίωση ή καταστροφή των επί μέρους αρ¬ 
χιτεκτονικών ή διακοσμητικών στοιχείων του, πλην των 
προκτισμάτων ή των στοιχείων του κτιρίου για τα οποία η 
ΕΠΑΕ έχει γνωμοδοτήσει για την αφαίρεσή τους. 

4. Επιτρέπεται η αντικατάσταση της στέγης του κτιρίου, 
η επισκευή του, ο εκσυγχρονισμός των εγκαταστάσεων, η 
κατασκευή εσωτερικού μεταλλικού εξώστου ύψος 3,40 μ. 
επιφάνειας εβδομήντα επτά (77) μ2 και η εξωτερική διαρ¬ 
ρύθμιση για λόγους λειτουργικούς σύμφωνα με το υπ' 
αριθμ. 4/22.1.97 πρακτικό της εγκεκριμένης από την 
ΕΠΑΕ μελέτης. 

5. Επιβάλλεται η σύνταξη πλήρους στατικής μελέτης 
βάσει της οποίας να ενισχυθέι ο φέρων οργανισμός έτσι 
ώστε να μη θίγει κανένα από τα διακοσμητικά στοιχεία του 
διατηρητέου κτιρίου. 

6. Επιτρέπεταιο στο διατηρητέο κτίριο η χρήση εστιατο¬ 
ρίων 5ΝΑ0Κ-ΒΑΒ και λοιπών καταστημάτων προσφοράς 
φαγητού και ποτού. 

7. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο, πλην των 
αναγκαίων επιγραφών, περιορισμένων διαστάσεων που 
υποδηλώνουν τη χρήση του. 

8. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου, και στον περιβάλλοντα αυτό 
χώρο και για την τοποθέτηση επιγραφών, αοιτείται η 
έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 16 Σεπτεμβρίου 1997 

Με εντολή Υπουργού 
Ο Γ ενικός Γ ραμματέας 
ΔΗΜ. ΣΑΡΑΦΟΓΛΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 27604/5724 ( 3 ) 

Χαρακτηρισμός ως διατηρητέου του κτιρίου, που βρίσκε¬ 
ται επί της οδού Ψαρρών αρ. 54, περιοχή Αγίου Παύλου 
του ρυμοτομικού σχεδίου Αθηνών και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 Τροποποίηση διατάξεων του Ν. 1577/85 
«ΓΟΚ» και άλλες διατάξεις (Α' 91). 

2. Τις διατάξεις Τ 1 .. 1 άρθρου 29Α του Ν. 1558/1995 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α 
154) και αντικαταστάθηκε με την παρ. 2α του άρθρου 1 
του Ν. 2469/1997 (Α’ 38). 

3. Η υπ' αριθμ. 103326/1281 /5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων στο Γενικό Γραμματέα και στους 
Προϊσταμένους των Γενικών Δ/νσεων και Τμημάτων του 
Υπουργείου Περιβάλλοντος Χωροταξίας και Δημοσίων 
Έργων πλην Γενικής Γραμματείας Δημοσίων Έργων» 
(1126Β/16.12.96). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 9). 

5. Την από 14.1.1997 αιτιολογική έκθεση της Διέυθυν- 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το υπ’ αριθμ. 75137/5461/14.1.1997 έγγραφο της 
Δ/νσης Πολεοδομικού Σχεδιασμού - Τμήμα Παραδοσια¬ 
κών Οικισμών προς το Δήμο Αθηναίων και το γεγονός ότι 
παρήλθε άπρακτη η προθεσμία του προβλέπεται από τις 
διατάξεις του άρθρου 4 (παρ. 2) του Ν. 1577/1985 (Α 
210), όπως τροποποιήθηκε με την παρ. 2 του άρθρου 1 
του Ν. 1772/1989 (Α’ 91) χωρίς να περιέλθουν στη Δ/νση 
Πολ/κού Σχεδιασμού, Τμήμα Παραδ. Οικισμού τυχόν 
αντιρρήσεις των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 


τικού προϋπολογισμού και του οικείου Ο.Τ.Α., αποφασί¬ 
ζουμε: 

Χαρακτηρίζεται ως διατηρητέο το κτίριο που βρίσκεται 
επί της οδού Ψαρρών αρ. 54 στην περιοχή Αγίου Παύλου, 
εντός του ρυμοτομικού σχεδίου Αθηνών, φερόμενο ως 
ιδιοκτησία της Ομοσπονδίας Κερκυραϊκών Συλλόγων Ατ¬ 
τικής (Ο.Κ.Ε.Σ.Α.), όπως φαίνεται με μαύρη διαγράμμιση 
στο σχετικό πρωτότυπο διάγραμμα σε κλίμακα 1:1000, 
που θεωρήθηκε από τον Προϊστάμενο της Δ/νσης Τοπο- 
γραφικών Εφαρμογών με την 27604/1997 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Διατηρητέο χαρακτηρίζεται το αρχικό κτίριο όπως και 
οι εναρμονιζόμενες με το αρχικό κτίριο μεταγενέστερες 
προσθήκες, όχι όμως και τα στοιχεία που το αλλοιώνουν. 
Ο καθορισμός των στοιχείων που αλλοιώνουν το κτίριο 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αλλοίωση ή καταστροφή των επί μέρους αρ¬ 
χιτεκτονικών καλλιτεχνικών ή διακοσμητικών στοιχείων 
του. 

4. Αίτηση για προσθήκη στο διατηρητέο κτίριο αποστέλ- 
λεται από την Πολεοδομική Υπηρεσία στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων με γνώμη της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ) για ειδική ρύθμιση 
σύμφωνα με τις διατάξεις της παρ. 2 του άρθρου 4 του Ν. 
1577/85 «Περί Γ.Ο.Κ.» εφόσον δεν παραβλάπτεται το 
διατηρητέο κτίριο. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί- 
ρισ. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε επέμβαση στο εξωτερικό ή εσωτε¬ 
ρικό του κτιρίου, καθώς και για την τοποθέτηση επιγρα¬ 
φών, απαιτείται έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 16 Σεπτεμβρίου 1997 

Με εντολή Υπουργού 
Ο Γενικός Γραμματέας 
ΔΗΜ. ΣΑΡΑΦΟΓΛΟΥ 

